The Slim Shady LP

The Slim Shady LP הוא האלבום השני של הראפר אמינם. האלבום הופק על ידי ד"ר דרה the Bass Brothers, ואמינם עצמו בחברת התקליטים אפטרמת', ויצא לאור ב -23 בפברואר 1999. מכר 283,000 עותקים בשבוע הראשון.

תוכן האלבום והצלחתו 
בחלק משירי האלבום היו טקסטים אוטוביוגרפיים בוטים, קשים ואלימים אשר דיברו על ילדותו הקשה של אמינם בשכונת עוני, על אמו, על שימוש בסמים ועל יחסי מין. עקב כך קיבל האלבום תגובות נזעמות אך אמינם טען כי המילים לא נכתבו ברצינות ומטרתן היא בידור בלבד.

האלבום זכה להצלחה מסחרית גדולה והיה לאחד האלבומים הנמכרים ביותר בשנת 1999. בשבוע הראשון שיצא מכר מעל 283,000 אלף עותקים ועד היום מכר למעלה מ-15 מיליון עותקים.

באותה שנה קיבל האלבום פלטינה משולשת על ידי ה-RIAA וזכה בשני פרסי גראמי: אלבום הראפ הטוב ביותר והופעת הראפ סולו הטובה ביותר. מגזין הרולינג סטון דירג את האלבום במקום ה-275 ברשימת "500 האלבומים הטובים ביותר בכל הזמנים", בשנת 2012. מגזין הרולינג סטון דירגו את האלבום במקום ה-352 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר. בשנת 2022 האלבום דורג במקום ה-85 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון. מגזין Spin כלל את האלבום במקום ה-168 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.

קישורים חיצוניים

 אמינם האתר הרשמי

הערות שוליים 

ערכים שבהם תבנית בריטניקה אינה מתאימה
אלבומי אמינם
אלבומים באנגלית
מחלוקות סביב טענות לתועבה במוזיקה
זוכי פרס גראמי לאלבום הראפ של השנה
אלבומי חברת אינטרסקופ רקורדס
אלבומי חברת אפטרמת' אנטרטיינמנט
אלבומי פלטינה כפולה ומעלה בארצות הברית
אלבומים שהופקו על ידי אמינם